PROIECT
GUVERNUL  REPUBLICII  MOLDOVA

HOTĂRÂRE nr. __
din _________________ 2026
Chișinău
[bookmark: _Hlk173938889][bookmark: _Hlk194656902]cu privire la transmiterea unui bun imobil din 
proprietatea statului în proprietatea orașului Căinari                                                                                                                                                                                                                                             
         
În temeiul art. 6 alin. (1) lit. a), art. 14 alin. (1) lit. b) din Legea nr. 121/2007 privind administrarea și deetatizarea proprietății publice (Monitorul Oficial al Republicii Moldova, 2007, nr. 90-93, art. 401), cu modificările ulterioare, art. 8 alin. (2) din Legea nr. 523/1999 cu privire la proprietatea publică a unităților administrativ-teritoriale (Monitorul Oficial al Republicii Moldova, 1999, nr. 124-125, art. 611), cu modificările ulterioare, Guvernul HOTĂRĂŞTE:
	1. Se transmite, cu titlu gratuit, cu acordul Consiliului orășenesc Căinari, din proprietatea statului, administrarea și gestiunea Casei Naționale de Asigurări Sociale, în proprietatea orașului Căinari, construcția cu nr. cadastral 2301114.013.01, amplasată în raionul Căușeni, orașul Căinari, str. Costache Negraia, nr. 1.
	2. Casa Națională de Asigurări Sociale în comun cu Primarul orașului Căinari vor institui comisia de transmitere și vor asigura, în termen de 30 de zile, transmiterea bunului menționat la pct. 1, în conformitate cu prevederile Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr. 901/2015.
[bookmark: _Hlk238200677]3. În anexa nr. 2 la Hotărârea Guvernului nr. 945/2007 cu privire la măsurile de realizare a Legii nr.121/2007 privind administrarea şi deetatizarea proprietăţii publice (Monitorul Oficial al Republicii Moldova, 2007, nr.131-135, art.981), cu modificările ulterioare, poziția 553 se exclude.
4. În anexa nr. 228 la Hotărârea Guvernului nr. 351/2005 cu privire la aprobarea listelor bunurilor imobile proprietate publică a statului şi la transmiterea unor bunuri imobile (Monitorul Oficial al Republicii Moldova, 2005, nr.129-131, art.1072), cu modificările ulterioare, poziția 1 se exclude.
5. Prezenta hotărâre intră în vigoare la expirarea termenului de o lună de la data publicării în Monitorul Oficial al Republicii Moldova.

